text: The Rasmus fekk lív í fjøldina
text: #000004
text: Høvuðsnavnið á Summarfestivalinum fríggjakvøldið, finski The Rasmus, spældi eina fína konsert, ið veruliga fekk økið frammanfyri pallin á kók.
text: #000005
text: Finski rokkbólkurin The Rasmus kom rættiliga væl frá framførsluni fríggjakvøldið á Vágsbøi. Alla konsertina hevði The Rasmus væl fatur á fremstu áskoðarunum, men av tí at annleggið als ikki maktaði stóra økið, og ljóðið tí var ov spakuligt frá, rokkaði allur Vágsbøur ongantíð veruliga, fyrr enn hittið In the Shadows fekk lív í øll.
text: #000006
text: Tónleikurin er melidiøsur rokkur, rættiliga poppkent tó við greiðum ávísingum til 80’ára rokkin, har serliga gittarspæli var dekan ov 80’ára kent. Hæddarpunktini vóru hittini Sail Away, No Fear og In The Shadows, meðan eisini løg sum Bullets og Keep Your Heart Broken, eisini riggaðu serliga væl.
text: #000008
text: The Rasmus spældi væl, og hóast sangarin ikki telist millum heimsins bestu, so hevði hann jaliga útstráling, og fekk gott lív í fólk. Haldi tó, at sangskrivingin var eitt sindur ivasom í støðum. Nógv av løgunum tyktust stutt sagt ikki nóg sterk, tó vóru nógv undantøk.
text: #000009